Is-sitwazzjoni fil-Libja u l-Mediterran ġiet diskussa bejn il-Ministri tal-Affarijiet Barranin ta' Malta u l-Eġittu. Fi stqarrija ntqal li l-Ministru Evarist Bartolo ddiskuta s-suġġett f'telefonata li kellu mal-Ministru Eġizzjan Sameh Shoukry. Iż-żewġ ministri qablu fuq il-bżonn ta' paċi fil-Libja biex il-Libjani jiftiehmu bejniethom u jsolvu l-problemi ta' bejniethom b'ħidma politika u mhux bl-armi. Il-Ministru Bartolo qal li l-Libja għandha tiġi megħjuna fil-ġlieda kontra t-traffikar tal-bnedmin u l-immigrazzjoni irregolari, u żied li r-rotta tal-Mediterran Ċentrali lejn il-fruntiera tan-Nofsinhar tal-Ewropa hija miftuħa kompletament u l-Unjoni Ewropea mhix tipproteġi lilha nnifisha.